Polisiekonstabel verkrag 16 vroueŉ Gautengse polisiekonstabel is skuldig bevind aan die verkragting van ten minste 16 vroue, het The Star Vrydag berig. Die Johannesburgse hooggeregshof het Donderdag konst. Mokolo Molekoa op 35 van die 46 aanklagte teen hom skuldig bevind. Hy is skuldig bevind op 16 van 17 aanklagte van verkragting, nege van ontvoering, sewe van roof, twee van poging tot roof en een van diefstal. Volgens die koerant is Molekoa ŉ reeksverkragter wat tussen Maart 2011 en Junie verlede jaar doenig was. Hy het vroue rygeleenthede in sy BMW aangebied, waarna hy hulle na ŉ afgeleë gebied sou neem en verkrag het. Sy vonnisoplegging sal volgende jaar plaasvind. – SAPA